OpenLLM-France/wikimedia huggingface dataset:
# Spencer Tunick

Spencer Tunick (Middletown, Orange konderria, 1967ko urtarrilaren 1) judu jatorriko estatubatuar argazkilaria da. Mundu osoan ezaguna egin da pertsona biluzien talde handien bere argazkiei esker. Bere instalazio gehienak oso polemikoak izan dira.

## Biografia

1967an jaio zen, familia judu baten altzoan. 1986an Londresera joan zen eta han hasi zen talde biluztuen argazkiak egiten. 1988an Emerson Collegeren Bachelor of Arts lortu zuen. Tunick 1992 New Yorkeko kaleetan hasi zen lanean. Argazkiak laster oso ezagunak egin ziren eta beste Ipar Amerikako estatuetara zabaltzea pentsatu zuen. Proiektu horri Naked States (Estatu Biluzik) izenburua eman zion. Ondoren, nazioarteko mailan hasi zen lanean. Bira horri Nude Adrift (Biluztasuna nora ezean) izenburua eman zion. Besteak beste hiri hauetan lan egin zuen: Buenos Aires, Brujas, Londres, Lyon, Melbourne, Montreal, Caracas, Santiago, Mexiko, São Paulo, Newcastle, Bogotá, Viena. 1994an New Yorkeko Manhattango Rockefeller Centeren modelo batekin batera atxilotu zuten bertan argazkiak egiteagatik.
Tunickek errekor batzuk ditu. 2003ko ekainean Bartzelonan 7.000 pertsona biltzea lortu zuen bere argazkien protagonistak izateko. 2007an Mexiko Hiriko Konstituzio Plazan 19.000 pertsona bildu zituen, guztiak biluzik.

## Bere lanaren ezaugarriak

Bere lan ezagunenetan pertsona multzo handiak biluzik agertzen dira. Pertsona horiek era artistiko batez antolatuta egoten dira, hiri-inguruetan edo oso ezagunak diren tokietan. Antolaketa horiek arte munduan instalazio izena dute. Bere lanarekin dikotomia batzuen arteko mugak puskatu nahi ditu: publiko zein pribatu, onartua zein debekatua, moral zein moralgabe, gizabanako zein multzo... Mugak hauste horietan biluztasuna probokazio moduko ekintza da, batetik, baina, bestetik, pertsonen multzo handiek ekintzari normaltasunaren itxura eman diote.
Argazkietan parte hartzen duten bolondresek horrekin ez dute ezer irabazten. Bakarrik, ondoren, artistak egindako argazki sinatua jasotzen dute.

## Bere lanaren eragina

Ikerlari eta talde askorentzat Spencer Tunicken lana artea baino gehiago giza-manifestazioak dira, askotan, adierazpen askatasunaren aldeko manifestazioak. Hiri askotan ere argazkilariaren lanen helburua izatea modernitate kutsuarekin nahastu nahi izan dute.

## Tunick Donostian

2006eko apirilaren 22 Donostian antolatu zuen argazki saio bat, bertako Kursaal jauregian. Orduan 1.200 pertsona biluzik bildu ziren, argazkilariaren lanean parte hartzeko.

## Erreferentziak

* ↑ http://www.elmundo.es/elmundo/2003/06/08/cultura/1055057438.html
* ↑ http://www.donostiasansebastian.com/spencertunick.html

## Kanpo estekak

* (Ingelesez)Webgune ofiziala.
* (Ingelesez):Naked States IMDben.
* Datuak: Q152812
* Multimedia: Spencer Tunick / Q152812
# Spencer konderria (Indiana)

Spencer konderria (ingelesez: Spencer County) Indianako konderri bat da, Ameriketako Estatu Batuetan. Hiriburua Rockport da. 2010eko zentsuaren arabera 20.952 biztanle zituen, Spencer kilometro koadroko azaleran.

## Geografia

Spencer konderriak 1.039,69 kilometro koadro ditu. Horietatik 12,13 ura dira. Beste 1.027,56 lurra dira. Biztanleria dentsitatea 20,15 da.

## Demografia

2010eko zentsoan bizi ziren 20.952 pertsonetatik 20.618 txuriak edo hispanoak dira. Horietatik hispano edo latino kategorian 517 dira. 96 beltzak edo afroamerikarrak. 38 amerikar natiboak ziren eta 0 Hawaii edo Pazifikoko irletako natiboak. 69 asiarrak ziren. Bestelako arraza bat kategorian 10 biztanle daude. Bukatzeko euren burua arraza bat baino gehiagotan 121 pertsonek kokatzen zuten.

### Biztanleria piramidea
## Kanpo estekak

* Datuak: Q507281
* Multimedia: Spencer County, Indiana / Q507281
# Spencer udalerria, Allen konderria (Ohio)

Spencer udalerria Ameriketako Estatu Batuetako Ohio estatuko udalerri bat da, Allen konderrian. Azken zentsuaren arabera 3.067 biztanle zituen, 60.5 milia karratu (157 km$^2$) eremuan.

## Ekonomia

2020ko zentsuaren arabera, Spencer udalerriak 1164 etxebizitza zeuden. Per capita diru-sarrerak 20.904 estatubatuar dolar ziren.

## Kanpo estekak

* Datuak: Q922574
* Multimedia: Spencer Township, Allen County, Ohio / Q922574
# Spencer Perceval

Spencer Perceval (Londres, 1762ko azaroaren 1a - ibidem, 1812ko maiatzaren 11) britainiar politikaria izan zen. Erresuma Batuko lehen ministroa izan zen 1809tik 1812ra.
Zuzenbide ikasketak egin zituen Cambridgeko Unibertsitatean eta abokatu lanetan aritu zen. 1796an Parlamentuko kide hautatu zuten eta Pitt "Gaztea"-ren aldekoetako bat izan zen. Katolikoen emantzipazioaren eta parlamentuaren erreformaren aurka agertu zen, eta Napoleonen aurkako gerra eta esklabutzaren abolizioa babestu zituen.
Ibilbide azkarra izan zuen boterean: Abokatu nagusia eta Fiskal nagusia Ingalaterra eta Galeserako, Finantza ministroa eta Komunen Ganberako burua izan zen hurrenez hurren.
1809an bihurtu zen lehen ministro. Bere agintaldian krisi askori aurre egin behar izan zien: Walcherenen kanpainari buruzko ikerketa, Jurgi III.a erregearen eromena, depresio ekonomikoa eta ludditen istiluak. Krisi guzti hauek gainditzea lortu zuen. Iberiar Penintsulako Gerrarekin arrakastaz jarraitzea lortu zuen eta Printze Erregeordearen laguntza jaso zuen.
Parlamentuan hil zuten 1812ko maiatzaren 11n, gobernuaren aurkako merkatari batek.
* Datuak: Q233992
* Multimedia: Spencer Perceval / Q233992
# Spencer Turrin

Spencer Turrin (Maitland, 1991ko abuztuaren 29a) australiar arraunlaria da.
Udako bi Olinpiar Jokotan esku hartu zuen, urrezko domina lortuz Tokion 2020ko Udako Olinpiar Jokoetan lemazain gabeko lauko proban Alexander Purnell, Jack Hargreaves eta Alexander Hillekin batera, eta seigarren postua 2016ko Udako Olinpiar Jokoetan, Rio de Janeiron lemazin gabeko bikoan.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokyo Japonia | 01 ! | Lemazain gabeko laukoa |
| Urtea | Lekua | Domina | Kategoria |
| 2013 | Chungju Hego Korea | 02 ! | Lemazain gabeko laukoan |
| 2014 | Amsterdam Herbehereak | 03 ! | Lemazain gabeko laukoa |
| 2015 | Aiguebelette-le-Lac Frantzia | 02 ! | Lemazain gabeko laukoa |
| 2017 | Sarasota (Florida) Estatu Batuak | 01 ! | Lemazain gabeko laukoa |
| 2019 | Plovdiv Bulgaria | 01 ! | Lemazain gabeko laukoa |

## Erreferentziak

* ↑ "Spencer Turrin" olympedia.org (Ingelesez)
* ↑ "Spencer Turrin" FISAren datu basea. (Ingelesez)

## Kanpo estekak

* Datuak: Q20993763
# Spencer golkoa

Spencer golkoa (ingelesez: Spencer Gulf), Australiako hegoaldeko kostaldearen erdialdean, Australiako Badia Handiaren aurrean eta Hego Australiako estatuan dauden bi itsas sartze handietatik mendebaldekoena da. Golkoak 322 kilometroko luzera eta 129 kilometroko zabalera du bere ahoan. Golkoaren mendebaldeko kostaldea Eyre penintsula da, ekialdekoa, berriz, Yorke penintsula, Saint Vicent golko txikienetik banatzen duena. Golkoan dauden hiririk handienak Whyalla, Port Pirie eta Port Augusta dira. Golkoan dauden herri txikienen artean Wallaroo eta Port Broughton nabarmentzen dira.
* Datuak: Q648954
* Multimedia: Spencer Gulf / Q648954
# Spencer konderria (Kentucky)

Spencer konderria (ingelesez: Spencer County) Kentuckyko konderri bat da, Ameriketako Estatu Batuetan. Hiriburua Taylorsville da. 2010eko zentsuaren arabera 17.061 biztanle zituen, Spencer kilometro koadroko azaleran.

## Geografia

Spencer konderriak 496,39 kilometro koadro ditu. Horietatik 12,9 ura dira. Beste 483,49 lurra dira. Biztanleria dentsitatea 34,37 da.

## Demografia

2010eko zentsoan bizi ziren 17.061 pertsonetatik 16.517 txuriak edo hispanoak dira. Horietatik hispano edo latino kategorian 239 dira. 256 beltzak edo afroamerikarrak. 30 amerikar natiboak ziren eta 9 Hawaii edo Pazifikoko irletako natiboak. 70 asiarrak ziren. Bestelako arraza bat kategorian 12 biztanle daude. Bukatzeko euren burua arraza bat baino gehiagotan 167 pertsonek kokatzen zuten.

### Biztanleria piramidea
## Kanpo estekak

* Datuak: Q503446
* Multimedia: Spencer County, Kentucky / Q503446
# Sumendi-erupzio

Sumendi-erupzioa lurrazalaren pitzaduretatik edo irekiguneetatik laba, errautsak, gasak eta abar irtetea da.
Erupzioen ezaugarriak aztertzeko alderdi asko izan behar dira kontuan; magma oso likatsua den ala ez, sumendi-tximinia nolakoa den, gasen presioa oso handia den, etab. Oro har, leherketa bidez izaten dira erupzioak (magma azidoa, oso likatsua, kraterraren inguruan edo kraterrean bertan solido denean), baina gerta daitezke leherketarik gabekoak ere (magma basikoa denean sumendiaren laba, gasak eta abar pixkana ateratzen dira). Erupzio mota asko dago eta kanpotik ikusten diren ezaugarrien arabera sailkapen orokor bat egin da, baina ez da sailkapen mugatua; erupzio bakar batean bi erupzio motaren ezaugarriak ager daitezke, sumendi batek erupzio mota desberdinak izan ditzake aldiko, eta abar.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018-10-17 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q7692360
* Multimedia: Volcanic eruptions / Q7692360
# Sumendi-errauts

Sumendi-errautsa edo hauts bolkanikoa sumendien erupzioetan jaurtitako hautsa edo partikulak dira. Airean esekita luzaro iraun dezake, eta haizeek lurbirako beste aldeetara garraia dezakete. Oso material mehea da, 2 mm-ko diametro baino gutxiagokoa.

## Erreferentziak

* ↑ Euskalterm: [Hiztegi terminologikoa] [2017]
* ↑ (Ingelesez) Smithsonian Institution's National Museum of Natural History.. Types and Processes Gallery - Magma meets Water. .

## Kanpo estekak

* Datuak: Q107099
* Multimedia: Volcanic ash / Q107099
# Sumendi Armada

Sumendi Armada FROLINATen eszisio bat izan zen. Mahamat al-Baglanik abiatu zuen herrialdearen zentru-ekialdean eta teorizazio islamiar fundamentalistakoa zen. Bere existentzia laburra izan zen. Acyl Ahmedek indarra eman zion arabiar jatorriko jendearekin elikatuz. Libian zuen egoitza nagusia eta Muammar al-Kadafiren laguntza jaso zuen.
Acylen lidertzarekin Oueddei Goukouniren Herriaren Talde Armatuak (FAP) kontrolatu zituzten Biltine eta Salamaten, nahiz eta azken hauek askoz gehiago izan. 400-500 kide zituen garai hartan Sumendi Armadak, baina oso fama ona zuten, gerlari apartak baitziren. Zuruq, beltz eta Tubu herriek ez zuten ondo ikusten talde honen presentzia, hala ere.
1978an Sumendi Armadak, Kadafik lagunduta, FAPen posizioak erasotu zituen Faya-Largeaun, baina ez zuten gehiegirik lortu. Horren ostean Libiaren laguntza areagotu zen eta horregatik Goukounik eurekin harreman guztiak eten zituen, baita Kadafirekin ere.
Acyl eta Goukounik, hala ere, Hissène Habré aliatutzat hartu zuten 1979an, N'Djamenako batailan zehar. Bataila horretan hegoaldeko jendez osatutako gobernua suntsitu zuten.
Nazioarteko Komunitateak kezka azaldu zuen Txadeko egoera dela eta. Horregatik Nigeriak bake konferentziak bultzatu zituen. Hala ere konferentzia hauetarako Sumendi Armada ez zuten gonbidatu. Horregatik hauek Ekintza Pribisionalerako Fronte Batua sortu zuten (FACP), gobernuaren aurkako taldea, Libiak lagundua eta Batasun Nazionaleko Trantsiziozko Gobernuaren aurkakoa (GUNT). FACPak ez zuen gehiegi lortu eta Kontseilu Demokratiko Iraultzaile izena hartu zuen (CDR), Ahmat Acyl lidertzat hartuz.

## Kanpo estekak

* Datuak: Q3750936
# Sumendi Eztandagarriaren Indize

Sumendi Eztandagarriaren Indizea (ingelesez: Volcanic Explosivity Index), akronimoa VEI, 8 graduetako eskala da. Horrekin bulkanologoek sumendi erupzioen maila eta handitasuna neurtu nahi dute. Eskala Chris Newhall-ek, United States Geological Survey-ko kidea, eta Steve Self-ek. Hawaiiko Unibertsitatearen ikertzailea, 1982an sortu zuten.

## Neurtzen dituen elementuak

VEI indizeak sumendien aktibitateen elementu desberdinak neurtzen ditu:
* Sumendiak kanporatutako produktu guztien bolumena (laba, piroklastoak, sumendi errautsak)
* Erupzioaren hodeiak lortutako garaiera.
* Erupzioaren iraupena.
* Kanporatutako produktuen injekzio troposferikoa eta estratosferikoa
* Eztandaren mailako beste faktoreak.

## Eskala

Zientzialariek VEI eskalareki sumendi erupzioen magnitudea neurtzen dute. Eskala 0tik 8ra doa. Bateko handitzea erupzioa hamar aldiz indartsuago izan dela adierazten du.
| VEI | Kanporatutako produktu guztien bolumena | Sailkapena | Deskribapena | Garaiera | Frekuentzia |
| Adibideak ||||
| 0 | < 10 000 m³ | Erupzio hawaiiarra | Izuria, eztanda gabekoa | < 100 m | Jarraia |
| Erebus mendia (1963), Kīlauea (1977), Mauna Loa (1984), Mawson tontorra (2006), Piton de la Fournaise (2017), Erta Ale (2018) ||||
| 1 | > 10 000 m³ | Stronboli erupzioa | Arina | 100 m – 1 km | Egunero |
| Stromboli (Antzinako Erromatik), Nyiragongo (2002), Masaya (2008) ||||
| 2 | > 1 000 000 m³ | Stromboliarra / Vulkaniar erupzioa | Eztandarekin | 1–5 km | Hamabostero |
| Unzen (1792), Cumbre Vieja (1949), Galeras (1993), Sinabung (2010) ||||
| 3 | > 10 000 000 m³ | Vulkaniarra / Pelear erupzioa | Bortitza | 5–15 km | Hiru hilabetero |
| Lassen Peak (1915), Nevado del Ruiz (1985), Soufrière Hills (1995), Pichincha (1999), Tungurahua (2006), Ontake (2014) ||||
| 4 | > 0,1 km³ | Azpi-Pliniarra | Hondagarria | > 10 km | 18 hilabetero |
| Cotopaxi (1877), Pelée (1902), Paricutín (1944), Galunggung (1982), Reventador (2002), Eyjafjallajökull (2010), Calbuco (2015), de Fuego (2018) ||||
| 5 | > 1 km³ | Pliniarra | Kataklismikoa | > 15 km | Hamabi urtero |
| Vesuvio (79), Fuji (1707), Colima (1913), Agung (1963), Saint Helens (1980), El Chichón (1982), Hudson (1991), Puyehue (2011) ||||
| 6 | > 10 km³ | Pliniarra / Ultra Pliniarra | Erraldoia | > 20 km | 50 eta 100 urte artean |
| Ilopango (c. 450), Huaynaputina (1600), Laki (1783), Erupzio misteriotsua 1808|Ezezaguna (1808), Krakatoa (1883), Santa María (1902), Pinatubo (1991) ||| |
| 7 | > 100 km³ | Ultra Pliniarra | Super erraldoia | > 20 km | 500 eta 1000 urte artean |
| Robledo sumendia (c. K. a. 2300), Santorini (K.a. 1610), Paektu (946), Rinjani (1257), Tambora (1816) ||||
| 8 | > 1000 km³ | Ultra Pliniarra | Apokaliptikoa | > 25 km | 50.000 urtetan |
| Yellowstone (K.a. 640.000), Toba (K.a. 73.000), Taupo (K.a. 26.500) ||||

## Erreferentziak

* ↑ Dosseto, A. (2011). Turner, S. P.; Van-Orman, J. A., eds. «Timescales of Magmatic Processes: From Core to Atmosphere». Wiley-Blackwell. ISBN 978-1-4443-3260-5.

## Kanpo estekak

* (Ingelesez):VEIren glosarioa.
* Datuak: Q210510
* Multimedia: Volcanoes by Volcanic Explosivity Index / Q210510
# Sumendi Kirol Elkartea

Sumendi Kirol Elkartea (gaztelaniaz: Club Deportivo Sumendi) Gasteizko taldea da.

## Historia

2002an maiatzan Vitoria-Gasteizen hockey lineako talde gisa sortu zen. Jokalari batzuen beharrak asetzeko sortu zen. Ariznabarrako polikiroldegian entrenatzen zuten eta egunero entrenatu ahal izateko, hesiak jarri behar zituzten eta gutxinaka gutxinaka jokalari kopurua handitzen joan zen.
2007-2008ko denboraldian Ipar liga jolastu zuten, Nazional ligara sarrera baimentzen zuena eta esan beharra dago Nazional ligara pasatzea lortu zutela, baina ezin izan zen, maila-igoera klubak ez zuen aurrekontu handia eta jokatzeko instalazioak behar zuten.
Jokalariak izotz eta linea hockey-an aritzen ziren hori dela eta kluba izotz hockeyko klub modura erregistratuta dago, bi diziplinak lantzen baititu. Hortaz gain, mutilen eta nesken Izotz Hockeyko Bigarren mailan parte hartu zuten.
Urteetan zehar, bai izotzeko bai lineako selekzioetan jokalari mordoak izan dituzte bertan jolasten.
2008an ere izotz hockey-arekin hasi zen. 2012an Saski Baskoniaren babesean CD Hielo Bipolo bihurtu zen. Hasieratik talde indartsua izateko helburuaz jaio zen eta berehala irabazi zituen Espainiako Superligak eta Errege Kopa. Bi denboraldiz aritu ondoren 2014an ordea elitean jokatzeari utzi zion diru arazoen erruz.
Gaur egun, berriz ere Sumendi Kirol Elkarte gisa ari da eta 2016an Emakumezkoen talde indartsua zuen, Espainiako Lehen mailan jokatzen duena. Lehen denboraldian txapeldunordeak izan ziren.

## Palmaresa
### CD Hielo Bipolo

* Espainiako Liga
** Txapelduna (2): 2013, 2014
* Errege Kopa
** Txapelduna (1): 2014
** Finalista (1): 2013
* Espainiako Superkopa:
** Txapelduna (1): 2014

### Sumendi KE

* Erreginaren Kopa:
** Finalista (2): 2017an eta 2019an.

## Erreferentziak

* ↑ (Gaztelaniaz) «Subcampeonas Copa de España Mayo 2017 - Club Deportivo Sumendi Hockey» www.sumendi.com (Noiz kontsultatua: 2018-02-25).

## Ikus, gainera

* CD Hielo Bipolo

## Kanpo estekak

* Webgune ofiziala
* Datuak: Q61069817
# Sumendi (argipena)

Sumendi hitzak esanahi zenbait ditu:
* geologian, sumendia, lurrazalaren irekidura bat, arroka urtua dariona;
* Sumendi, osasunaren autogestiorako elkartea.
# Sphodromantis

Sphodromantis, mantisen generoa da, Mantidae familiakoa. haren jatorria Afrikan, Iberiar penintsularen hegoaldean eta Arabian dago.

## Espezieak

Hauek dira ezagutzen direnak:
* S. abessinica Sjostedt, 1930
* S. aethiopica La Greca & Lombardo, 1987
* S. annobonensis Llorente, 1968
* S. aurea Giglio-Tos, 1917
* S. baccettii La Greca & Lombardo, 1987
* S. balachowskyi La Greca, 1967
* S. biocellata Werner, 1906
* S. centralis Rehn, 1914
* S. citernii Giglio-Tos, 1917
** Sphodromantis citernii citernii
** Sphodromantis citernii kenyana
* S. congica Beier, 1931
* S. conspicua La Greca, 1967
* S. elegans Sjostedt, 1930
* S. elongata La Greca, 1969
* S. fenestrata Giglio-Tos, 1912
* S. gastrica Stal, 1858
* S. gestri Giglio-Tos, 1912
* S. giubana La Greca & Lombardo, 1987
* S. gracilicollis Beier, 1930
* S. gracilis Lombardo, 1992
* S. hyalina La Greca, 1955
* S. kersteni Gerstaecker, 1869
* S. lagrecai Lombardo, 1990
* S. lineola Burmeister, 1838
* S. obscura Beier & Hocking, 1965
* S. pachinota La Greca & Lombardo, 1987
* S. pardii La Greca & Lombardo, 1987
* S. pavonina La Greca, 1956
* S. pupillata Bolivar, 1912
* S. quinquecallosa Werner, 1916
* S. royi La Greca, 1967
* S. rubrostigma Werner, 1916
* S. rudolfae Rehn, 1901
** Sphodromantis rudolfae andreinii
** Sphodromantis rudolfae rudolfae
* S. splendida Hebard, 1920
* S. tenuidentata Lombardo, 1992
* S. transcaucasica Kirby, 1904
* Sphodromantis trimacula
* S. viridis Forskal, 1775
** Sphodromantis viridis barbara
** Sphodromantis viridis meridionales
** Sphodromantis viridis occidentalis
** Sphodromantis viridis simplex
** Sphodromantis viridis viridis

## Erreferentziak

* ↑ Sphodromantis, Tree of Life
* ↑ Otte, Daniel, Lauren Spearman and Martin B.D. Stiewe. Mantodea Species File Online. Version 5.0/5.0. Sphodromantis

## Bibliografia

* Ehrmann, R. 2002. Mantodea: Gottesanbeterinnen der Welt. Natur und Tier, Münster.

## Kanpo esteka

* Datuak: Q1619339
* Multimedia: Sphodromantis / Q1619339
* Espezieak: Sphodromantis
# Sphodromantis gestri

Sphodromantis gestri Mantodea ordenako espezie bat da, Mantidae familian salkatua. Kenia eta Somalian aurkitzen da.

## Erreferentziak

* ↑ Texas A&M University

## Kanpo estekak

* Datuak: Q5859951
# Sphodromantis viridis

Sphodromantis viridis marisorgin espezie bat da, mundu osoan zehar maskota gisa erabiltzen dena.

## Banaketa

Espeziea Afrikako mendebaldekoa da, Saharako basamortuaren hegoaldean. Hala ere, Israeldik Espainiarako tarte osoan gizakiak naturan sartu du.

## Deskribapena

Izen zientifikoak hala adierazten duen arren (viridis latinez berdea da), intsektu hau kolorez aldatzen da berde distiratsutik marroi itzaliraino. Emeak 10 cm luze izan daitezke. Dimorfismo sexuala marisorginetan tipikoa da, arra askoz txikiagoa da. Emeak eta arrak ere bereiz daitezke, sei segmentuko sabelaldea baitute, arraren zortzi segmentuko sabelaldearekin alderatuta.
Helduaroan, bi sexuek orban zuri bereizgarri bat dute hegoetan. Aurreko hankaren barnealdean kolore horixka dute, Europako mantis erlijiosoaren orban beltzetik eta puntu zurietatik bereizten dena.

## Erreferentziak

* ↑ «Seattle Bug Safari - Meet the Insects» www.seattlebugsafari.com (Noiz kontsultatua: 2020-11-29).
* ↑ «Praying Mantids; orchid mantis, orhcid mantids, hymenopus coronatus, deroplatys dessicata, creoboter, tenodera aridifolia sinesis, gongylus gongylodes, idolomantis» www.praying-mantids.co.uk (Noiz kontsultatua: 2020-11-29).
* ↑ «Fauna Europaea» fauna-eu.org (Noiz kontsultatua: 2020-11-29).
* ↑ (Hebreeraz) טיולי, אתר. «גמל-שלמה ירוק | טיולי» אתר טיולי (Noiz kontsultatua: 2020-11-29).
* ↑ «African Mantis (Sphodromantis viridis)» web.archive.org 2008-07-22 (Noiz kontsultatua: 2020-11-29).

## Kanpo estekak

* Datuak: Q2708151
* Multimedia: Sphodromantis viridis / Q2708151
* Espezieak: Sphodromantis viridis
# Starsky & Hutch (filma)

Starsky & Hutch (euskaraz Starsky eta Hutch) 2004ko Todd Phillips estatubatuar zinema zuzendariak zuzendutako ekintza komedia film bat da. Ben Stiller, Owen Wilson, Vince Vaughn, Juliette Lewis, Fred Williamson, Jason Bateman, Chris Penn, Carmen Electra, Amy Smart, Brande Roderick eta Snoop Dogg aktoreek antzeztu zuten.
1970eko hamarkadako izenburu berdineko Starsky & Hutch telesaila ospetsuan oinarritutako parodia bat da, gainera hartan Starsky eta Hutch pertsonaia protagonistak antzeztu zituzten Paul Michael Glaser eta David Soul jatorrizko aktoreek ere agerpen laburra egin zuten.

## Argumentua

Oharra: Atal honek istorio osoa edo amaiera argitzen du.
1970eko hamarkada, Kalifornia. Dave Starsky (Ben Stiller) eta Ken “Hutch” Hutchinson (Owen Wilson) Bay City hiriko polizia saileko bi detektibe dira, biak ere bata bestearengandik ezberdinak eta izaera ezberdinekoak, baina talde lanean kasurik zailenak ere konpontzeko ezinegokiagoak. Oraingoan oso kasu zail eta nahasia argitzeko ardura jaso dute, baina Huggy Bear (Snoop Dogg) eta hiru animatzaile ederren (Carmen Electra, Amy Smart eta Brande Roderick) laguntza izango dute.

## Aktoreak

* Ben Stiller: David Starsky detektibea
* Owen Wilson: Ken "Hutch" Hutchinson detektibea
* Vince Vaughn: Reese Feldman
* Snoop Dogg: Huggy Bear Brown
* Jason Bateman: Kevin Jutsum
* Fred Williamson: Doby kapitaina
* Will Ferrell: Big Earl (krediturik gabe)
* Amy Smart: Holly Monk
* Carmen Electra: Stacey Haack
* Juliette Lewis: Kitty
* Molly Sims: Feldman andrea
* George Cheung: Chau
* Chris Penn: Manetti
* Terry Crews: Porter
* Brande Roderick: Heather
* Jeffrey Lorenzo: Willis Lewis
* Har Mar Superstar: Rick Dantzaria
* Patton Oswalt: Diskotekako DJa
* Paul Michael Glaser: Jatorrizko Starsky
* David Soul: Jatorrizko Hutch

## Telesaila

* Starsky & Hutch (1975-1979)

## Kanpo estekak

* Starsky & Hutch filmaren iragarkia ikusgai. Youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q847646
* Multimedia: Starsky & Hutch (film) / Q847646
# Starr konderria (Texas)

Starr konderria (ingelesez: Starr County) Texasko konderri bat da, Ameriketako Estatu Batuetan. Hiriburua Rio Grande City da. 2010eko zentsuaren arabera 60.968 biztanle zituen, Starr kilometro koadroko azaleran.

## Geografia

Starr konderriak 3.183,32 kilometro koadro ditu. Horietatik 15,3 ura dira. Beste 3.168,02 lurra dira. Biztanleria dentsitatea 19,15 da.

## Demografia

2010eko zentsoan bizi ziren 60.968 pertsonetatik 60.786 txuriak edo hispanoak dira. Horietatik hispano edo latino kategorian 58.337 dira. 15 beltzak edo afroamerikarrak. 17 amerikar natiboak ziren eta 0 Hawaii edo Pazifikoko irletako natiboak. 119 asiarrak ziren. Bestelako arraza bat kategorian 5 biztanle daude. Bukatzeko euren burua arraza bat baino gehiagotan 26 pertsonek kokatzen zuten.

### Biztanleria piramidea
## Kanpo estekak

* Datuak: Q26762
* Multimedia: Starr County, Texas / Q26762
# Starrucca (Pennsylvania)

Starrucca Pennsylvaniako borough bat da. Wayne konderrian kokatua dago. 2010ean 173 biztanle zituen, 23,09 kilometro koadrotan banatuta.

## Ikus, gainera

* Wayne konderria

## Kanpo estekak

* Datuak: Q1184584
* Multimedia: Starrucca, Pennsylvania / Q1184584